CELEX: 32005L0075
Language: sl
Date: 2005-11-16 00:00:00
Title: Direktiva Evropskega parlamenta in Sveta 2005/75/ES z dne  16. novembra 2005  o popravku Direktive 2004/18/ES o usklajevanju postopkov za oddajo javnih naročil gradenj, blaga in storitev

9.12.2005   
            
            
               SL
            
            
               Uradni list Evropske unije
            
            
               L 323/55
            
         DIREKTIVA 2005/75/ES EVROPSKEGA PARLAMENTA IN SVETA
   z dne 16. novembra 2005
   o popravku Direktive 2004/18/ES o usklajevanju postopkov za oddajo javnih naročil gradenj, blaga in storitev
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti členov 47(2), 55 in 95 Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   Po posvetovanju z Odborom regij,
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               V skladu z namenom Direktive Evropskega parlamenta in Sveta 2004/18/ES z dne 31. marca 2004 o usklajevanju postopkov za oddajo javnih naročil gradenj, blaga in storitev (3) bi moral ostati prag, ki se uporablja za javna naročila nekaterih storitev, ki jih naročniki neposredno financirajo z več kakor 50-odstotnim deležem, usklajen s pragom, ki se uporablja za javna naročila storitev, ki so jih oddali naročniki, ki niso enote centralne ravni države.
            
         
               (2)
            
            
               To usklajenost bi bilo treba zagotoviti tudi pri popravi pragov, ki je predvidena v členu 78 Direktive 2004/18/ES.
            
         
               (3)
            
            
               Zaradi pomote člen 78 Direktive 2004/18/ES trenutno ne zagotavlja želene usklajenosti pragov. Zato bi bilo treba popraviti točki (b) in (c) člena 78(2), in sicer bi bilo treba sklicevanje na točko (b) prvega odstavka člena 8 premakniti iz člena 78(2)(b) v člen 78(2)(c) –
            
         SPREJELA NASLEDNJO DIREKTIVO:
   Člen 1
   Točki (b) in (c) člena 78(2) Direktive 2004/18/ES se nadomestita z naslednjim:
   
               „(b)
            
            
               prag iz člena 67(1)(a) popravljenemu pragu, ki se uporablja za javna naročila storitev, oddanih s strani naročnikov iz Priloge IV;
            
         
               (c)
            
            
               prage iz točke (b) prvega odstavka člena 8 ter člena 67(1)(b) in (c) popravljenim pragom, ki se uporabljajo za javna naročila storitev, oddanih s strani naročnikov, ki niso navedeni v Prilogi IV.“.
            
         Člen 2
   Države članice sprejmejo zakone in druge predpise, potrebne za uskladitev s to direktivo, do 31. januarja 2006.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   Ta direktiva začne veljati na dan objave v Uradnem listu Evropske unije.
   Člen 4
   Ta direktiva je naslovljena na države članice.
   
      V Strasbourgu, 16. novembra 2005
      
         
            Za Evropski parlament
         
         
            Predsednik
         
         J. BORRELL FONTELLES
      
      
         
            Za Svet
         
         
            Predsednik
         
         Bach of LUTTERWORTH
      
   
   
      (1)  Mnenje z dne 28. septembra 2005 (še ni objavljeno v Uradnem listu).
   
      (2)  Mnenje Evropskega parlamenta z dne 27. septembra 2005 (še ni objavljeno v Uradnem listu) in Sklep Sveta z dne 14. novembra 2005.
   
      (3)  UL L 134, 30.4.2004, str. 114. Direktiva, kakor je bila spremenjena z Uredbo Komisije (ES) št. 1874/2004 (UL L 326, 29.10.2004, str. 17).